Document ID: /roh_data/filtered/fineweb-2-filterrobots_roh.jsonl.gz/56298

Bunatscha tranter USA e Cuba
- Venderdi, 10.4.2015, 10:10
Il ministeri da l'exteriur american cusseglia al president Barack Obama da stritgar la Cuba da la glista dals stadis che sustegnan il terrorissem. Quai ha ditg in commember da la cumissiun cumpetenta dal senat.
I saja in pass impurtant en direcziun da las stentas per ina relaziun fritgaivla cun la Cuba. Il president american aveva annunzià il december in'avischinaziun diplomatica a la Cuba.
Obama è il mument en il Panama a l'inscunter suprem american. Là duai el era s'inscuntrar cun il president da la Cuba, Raoul Castro.
RR novitads 07:00